吹笙歌
作者：秦韜玉
朝代：唐

paragraphs: 信陵名重憐高才，見我長吹青眼開。
便出燕姬再傾醑，此時花下逢仙侶。
彎彎狂月壓秋波，兩條黃金𨴋黃霧。
逸豔初因醉態見，濃春可是韶光與。
纖纖軟玉捧暖笙，深思香風吹不去。
檀脣呼吸宮商改，怨情漸逐清新舉。
岐山取得嬌鳳雛，管中藏著輕輕語。
好笑襄王大迂闊，曾臥巫雲見神女。
銀鎖金簧不得聽，空勞翠輦衝泥雨。